Page:Scotland's skaith, or, The sad effects of drunkenness (1).pdf/10

 10 Rabby Burns, in mony, a ditty, Loudly sings in whisky's praise ; Sweet his sang- the maire's the pity E'er on it he wared sic lays. Of a' the ills poor Caledonia Eʻer yet preed, or e'er will taste; Brew'd in hell's black pandemonia, Whisky's ill will skaith her maist! See them now! how changed wi' drinking ! A 'their youthfu' beauty gane ! Davered, doited, daized, and blinking, Worn to perfect skin and bane ! In the cauld month of November, (Claise and cash, and credit out,) Cowering owre a dying eniber, Wi" ilk face as white's a clout ! Bonds and bill, and debts a' stoppit, Ilka sheaf selt on the bent, Cattle, beds, and blankets roupit, Now, to pay the laird his rent. No anither night to lodge here, No a friend their cause to plead! He ta'en on to be a sodger, She wi' weans to beg her bread.